
Parlamentul  României

Camera Deputaţilor

Comisia pentru muncă şi protecţie socială

















Nr.27/326
















9 noiembrie 2005
R A P O R T

asupra propunerii legislative pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri 

1. În conformitate cu prevederile art.89 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, trimisă cu adresa nr. Pl-x 494 din 24 octombrie 2005.

La întocmirea prezentului raport, Comisia a avut în vedere avizul Consiliului Legislativ (nr.342/11.04.2005), punctul de vedere al Guvernului ;i avizele primite de la următoarele comisii:

· Comisia juridică, de disciplină şi imunităţi (nr.31/889/01.11.2005);
· Comisia pentru drepturile omului, culte şi problemele minorităţilor naţionale (nr.25/957/08.11.2005)
Propunerea legislativă are ca obiect de reglementare completarea articolului 2 al Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare.
Comisia propune Plenului adoptarea iniţiativei legislative pentru a se include în rândul beneficiarilor legii şi urmaşii de gradul I care au avut de suportat rigorile persecuţiei politice, incluşi în categoria persoanelor strămutate, deportate ori constituite în prizonieri.
2. Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea propunerii legislative a participat, în conformitate cu prevederile art.51 şi 52 din Regulamentul Camerei Deputaţilor, D-NA Georgeta Bratu, director, Ministerul Muncii, Solidarităţii Sociale şi Familiei.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu majoritatea voturilor celor prezenţi.

5. Propunerea legislativă a fost respinsă de Senat în şedinţa din 19 octombrie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterilor în şedinţa din 01 noiembrie 2005, comisia propune admiterea cu modificări a propunerii legislative.
I. Amendamente admise

În urma dezbaterilor, Comisia propune adoptarea iniţiativei legislative cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3

	1
	Titlul legii
Lege pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri
	Se propune reformularea titlului legii după cum urmează:

“Lege pentru completarea articolului 2 din Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri”

Autor: deputat Ion Giurescu

	Pentru respectarea normelor de tehnică legislativă, având în vedere că propunerea are un singur articol ce propune completarea cu un nou alineat la art.2 din Decretul-Lege nr.118/1990.

	
	
	
	

	2
	Articol unic. - Decretul-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României,  Partea I, nr.118/18.III.1998, se modifică şi se completează după cum urmează:

1. La articolul 2 se va introduce un nou alineat “3”, care va avea următorul cuprins:

“(3) De prevederile prezentului decret – lege beneficiază şi urmaşii, rude de gradul I ale persoanelor enumerate la articolul 1.
	Se propune reformularea textului după cum urmează:

“Articol unic. – Articolul 2 din Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României,  Partea I, nr.118 din 18 martie 1998, cu modificările şi completările ulterioare, se completează cu un alineat nou, alin.(3), cu următorul cuprins:

	Pentru respectarea normelor de tehnciă legislativă.

	
	
	
	

	
	
	
	

	
	
	“(3) Urmaşii, rude de gradul I, născuţi în perioada în care ambii părinţii sau unul dintre ei s-au aflat într-una din situaţiile prevăzute la art.1 alin.(1) lit.e) şi alin.(2), beneficiază de indemnizaţia corespunzătoare titularului dreptului dacă nu este beneficiar în nume propriu.”
Autor: deputat Ion Giurescu
	S-a dorit acordarea doar a indemnizaţiei ca măsură reparatorie pentru urmaşii categoriilor de strămutaţi (art.1 alin.1 lit.e), deportaţi ori constituiţi în prizonieri (art.1 alin.2).

	
	
	
	



Comisia a propus aprobarea proiectului în forma prezentată în prezentul raport cu 6 voturi pentru şi 4 împotrivă

SECRETAR,


Stelian DUŢU





Karoly KEREKES

Întocmit, 

Expert Monica Rallu CURTA

